סנאד מאשוביץ'

סנאד מאשוביץ' (בבוסנית: Senad Mašović; נולד ב-19 ביולי 1969) הוא גנרל פולקובניק בוסני המשמש כראש המטה המשותף של הכוחות המזוינים (מקביל לרמטכ"ל) של הכוחות המזוינים של בוסניה והרצגובינה.

ביוגרפיה
מאשוביץ' נולד ב-19 ביולי 1969. הוא למד בתיכון צבאי ולאחר מכן באקדמיה של הצבא העממי היוגוסלבי. לאחר התפרקות יוגוסלביה הצטרף לצבא הפדרציה של בוסניה והרצגובינה. ב-1997 הוא נשלח להשלים את לימודיו במכללת המלחמה של צבא טורקיה. לאחר מכן השלים קורסים צבאיים נוספים בבוסניה והרצגובינה, הונגריה, קרואטיה וארצות הברית. ב-2004 מונה לראש מחלקת האימונים של הצבא ולראש מטה הבריגדה הממוכנת ה-2. ב-2009 מונה למפקד בריגדת הרגלים ה-5. ב-2013 מונה לסגן ראש המטה המשותף של הכוחות המזוינים (מקביל לרמטכ"ל), וב-28 בפברואר 2018 מונה לראש המטה המשותף.

קישורים חיצוניים

 סנאד מאסוביץ' באתר משרד ההגנה

בוסנים
מפקדי צבאות סדירים בעת החדשה: אישים
בוסניה והרצגובינה: צבא וביטחון
ילידי 1969